Il-website tal-istazzjon nazzjonali qed tfakkarna li mil-lum il-prezz tal-petrol sar € u dak tad-diesel sar € Ħassejtni fid-dmir nieqaf ftit mill-pawsa li kont qed nieħu għall-festi biex nagħti ftit tal-kuntest lil din l-aħbar stupenda. Bi ftit riċerka ta' malajr sibt li f'Jannar 2011, meta fil-Gvern kellna lil GonziPN, kien tħabbar li l-prezz tal-petrol kien se jkun € dak tad-diesel € Għal din l-aħbar, dak li llum huwa l-Prim Ministru Joseph Muscat kien irreaġixxa billi sejjaħ għal protesta nazzjonali fit-toroq tal-Belt Valletta għall-Ġimgħa 14 ta' Jannar. Niftakarni nċempel lill-Kap tal-Komunikazzjoni tal-Gvern ta' dak iż-żmien biex ninfurmah li dakinhar konna se nagħmlu Xarabank speċjali eżatt wara din il-protesta u li ridna li jkun il-Prim Ministru Gonzi nnifsu li jiġi fis-sala jiffaċċja lin-nies irrabjati għal dawn il-prezzijiet 'eżaġerati'. Fil-borma tar-raġunijiet għal din il-protesta nazzjonali l-Mexxej Laburista kien poġġa wkoll il-prezz tal-gass, li minn dakinhar kien beda jinbiegħ € 16 kull ċilindru. Illum l-istess ċilindru li għandek fil- U bilħaqq, dakinhar il-prezz internazzjonali taż-żejt kien kważi d-doppju ta' dak li huwa llum. Dan tista' tikkonfermah int stess billi tidħol fil-website Jekk m'għandek aptit tħassar din il-ġurnata ta' festa bir-riċerka, hawn taħt ħejjetlek tabella meħudha mill-istess website li m'għandha bżonn ebda spjegazzjoni. Is-sena t-tajba lil kulħadd.
Dik is-sena li bdejna bil-protesti